A4-0085/99

Πρόταση απόφασης του Συμβουλίου που αφορά την έγκριση πολυετούς προγράμματος για την προώθηση των ανανεώσιμων πηγών ενέργειας στην Κοινότητα - ALTENER II (COM(97)0550 - C4-0071/98 - 97/0370(SYN))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Τρίτη αιτιολογική σκέψη

>Αρχικό κείμενο>

ότι, στα πλαίσια της συνεδρίασης του Συμβουλίου της 29ης Οκτωβρίου 1990, καθορίσθηκε ως στόχος η σταθεροποίηση, έως το έτος 2000, των συνολικών εκπομπών CO2 σε όλη την Κοινότητα στα επίπεδα του 1990, και ότι κατά τις συνεδριάσεις του του Μαρτίου και Ιουνίου 1997, το Συμβούλιο υιοθέτησε ως διαπραγματευτική θέση ενόψη της συνάντησης του Κυότο στα πλαίσια της Συνδιάσκεψης γιά τις Κλιματικές μεταβολές, μείωση των αερίων που προκαλούν φαινόμενο θερμοκηπίου κατά 7,5% για το έτος 2005 και 15% για το έτος 2010 σε σχέση με το επίπεδο εκπομπών του 1990 7

>Κείμενο μετά την ψηφοφορία στο ΕΚ>

ότι, στα πλαίσια της συνεδρίασης του Συμβουλίου της 29ης Οκτωβρίου 1990, καθορίσθηκε ως στόχος η σταθεροποίηση, έως το έτος 2000, των συνολικών εκπομπών CO2 σε όλη την Κοινότητα στα επίπεδα του 199[semigr ]

ότι η δέσμευση που ανέλαβαν, μες πρωτοβουλία της ΕΕ, τα συμβαλλόμενα μέρη της Σύμβασης-Πλαισίου των Ηνωμένων Εθνών, μέσω του Πρωτοκόλλου του Κυότο, προβλέπει την κατά 8% μείωση των εκπομπών αερίων που προκαλούν φαινόμενο θερμοκηπίου κατά την περίοδο 2008 έως 2012 σε σχέση με το επίπεδο εκπομπών του 1990 7

(Τροπολογία 2)

Τέταρτη αιτιολογική σκέψη

>Αρχικό κείμενο>

ότι προκειμένου να επιτευχθούν σημαντικές μειώσεις των εκπομπών CO2 στην Κοινότητα απαιτείται η καταβολή πρόσθετης προσπάθειας ιδίως επειδή εκτιμάται πως οι εκπομπές CO2 από την κατανάλωση ενέργειας στην Κοινότητα είναι πιθανό να αυξηθούν κατά 5-8% από το 1995 έως το 2000, με την προϋπόθεση ότι θα υπάρξει φυσιολογική οικονομική ανάπτυξη[semigr ] ότι είναι συνεπώς απαραίτητο να ληφθούν πρόσθετα μέτρα[semigr ]

>Κείμενο μετά την ψηφοφορία στο ΕΚ>

ότι προκειμένου να επιτευχθούν σημαντικές μειώσεις των εκπομπών CO2 στην Κοινότητα,

με βάση την προαναφερθείσα δέσμευση που ανελήφθη στο Κυότο, απαιτείται η καταβολή πρόσθετης προσπάθειας ιδίως επειδή εκτιμάται πως οι εκπομπές CO2 από την κατανάλωση ενέργειας στην Κοινότητα είναι πιθανό να αυξηθούν κατά 5-8% από το 1995 έως το 2000, με την προϋπόθεση ότι θα υπάρξει φυσιολογική οικονομική ανάπτυξη[semigr ] ότι είναι συνεπώς απαραίτητο να ληφθούν πρόσθετα μέτρα[semigr ] ότι από τα λίγα πραγματικά αποτελεσματικά μέτρα προς τον σκοπό αυτό, δεσπόζουσα θέση έχουν η πολύ εντατικότερη χρήση των ανανεώσιμων μορφών ενέργειας και η αύξηση της ενεργειακής αποδοτικότητας, όπως προέκυψε και από την συνάντηση των Υπουργών Περιβάλλοντος της ΕΕ που έλαβε χώρα στο Γκρατς της Αυστρίας στις 17 έως 19 Ιουλίου 1998[semigr ]

(Τροπολογία 3)

Όγδοη αιτιολογική σκέψη

>Αρχικό κείμενο>

ότι, στο ψήφισμά του της 4ης Ιουλίου 1996(1), το Ευρωπαϊκό Κοινοβούλιο καλεί την Επιτροπή να εφαρμόσει κοινοτικό σχέδιο δράσης με σκοπό την προώθηση των ανανεώσιμων πηγών ενέργειας[semigr ]

>Κείμενο μετά την ψηφοφορία στο ΕΚ>

ότι, στο ψήφισμά του της 4ης Ιουλίου 1996

, σχετικά με πρόγραμμα δράσης για την προώθηση των ανανεώσιμων πηγών ενέργειας(1), το Ευρωπαϊκό Κοινοβούλιο καλεί την Επιτροπή να εφαρμόσει κοινοτικό σχέδιο δράσης με σκοπό την προώθηση των ανανεώσιμων πηγών ενέργειας, σε εφαρμογή της σχετικής πρότασης που διατυπώθηκε κατά τη Διάσκεψη της Μαδρίτης του 1994[semigr ]

>Αρχικό κείμενο>

(1) A4-0188/96 - PE 251.039

>Κείμενο μετά την ψηφοφορία στο ΕΚ>

(1) ΕΕ C 211 της 22.7.1996, σελ. 27

(Τροπολογία 4)

Ένατη αιτιολογική σκέψη

>Αρχικό κείμενο>

ότι, με το Πράσινο Βιβλίο της 20ής Νοεμβρίου 1996 με τίτλο «Ενέργεια για το μέλλον: Ανανεώσιμες Πηγές Ενέργειας», η Επιτροπή δρομολόγησε μια διαδικασία προς την ανάπτυξη και τη μεταγενέστερη εφαρμογή μιας κοινοτικής στρατηγικής και ενός σχεδίου δράσης για τις Ανανεώσιμες Πηγές Ενέργειας (ΑΠΕ)[semigr ]

>Κείμενο μετά την ψηφοφορία στο ΕΚ>

ότι, με το Πράσινο Βιβλίο της 20ής Νοεμβρίου 1996 με τίτλο «Ενέργεια για το μέλλον: Ανανεώσιμες Πηγές Ενέργειας», η Επιτροπή δρομολόγησε μια διαδικασία προς την ανάπτυξη και τη μεταγενέστερη εφαρμογή μιας κοινοτικής στρατηγικής και ενός σχεδίου δράσης για τις Ανανεώσιμες Πηγές Ενέργειας (ΑΠΕ),

η μορφή των οποίων, παράλληλα με μια εκστρατεία εξοικονόμησης ενέργειας, καθορίζεται στο Λευκό Βιβλίο με τον ίδιο τίτλο που εξέδωσε η Επιτροπή στις 26 Νοεμβρίου 1997(1)[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(1) COM(97)0599 της 26.11.1997

(Τροπολογία 5)

Αιτιολογική σκέψη 9α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο ψήφισμά του της 15ης Μαΐου 1997 σχετικά με την Ανακοίνωση της Επιτροπής με τίτλο «Ενέργεια για το μέλλον: Ανανεώσιμες πηγές ενέργειας - Πράσινο Βιβλίο για μια κοινή στρατηγική»(1), ζητεί ρητά από την Επιτροπή να προχωρήσει το ταχύτερο στην έγκριση ενός διευρυμένου προγράμματος ALTENER II, ενώ στο ψήφισμά του της 18ης Ιουνίου 1998 σχετικά με την Ανακοίνωση της Επιτροπής με τίτλο «Ενέργεια για το μέλλον: ανανεώσιμες πηγές ενέργειας - Λευκή Βίβλος για μια στρατηγική και ένα πρόγραμμα κοινοτικής δράσης»(2), εκτιμά ως αναγκαία τη σημαντική αύξηση των χρηματοδοτικών πόρων που διατίθενται για το πρόγραμμα ALTENER και το Πρόγραμμα Πλαίσιο για την ενέργεια[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(1) ΕΕ C 167 της 2.6.1997, σελ. 160

(2) ΕΕ C 210 της 6.7.1998, σελ. 215

(Τροπολογία 6)

Αιτιολογική σκέψη 9β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Ευρωπαϊκό Κοινοβούλιο, στο ψήφισμά του της 14ης Νοεμβρίου 1996(1) σχετικά με το Λευκό Βιβλίο με τίτλο «Μια ενεργειακή πολιτική για την Ευρωπαϊκή Ένωση», καλούσε την Επιτροπή να εφαρμόσει πρόγραμμα οικονομικών ενισχύσεων για την προώθηση των αειφόρων πηγών ενέργειας, ενώ στο ψήφισμά του της 15ης Μαΐου 1997 σχετικά με το Πράσινο Βιβλίο το Κοινοβούλιο καλούσε την Επιτροπή να εξετάσει τις δυνατότητες συντονισμού με τις πολιτικές και τις πρωτοβουλίες στον τομέα της εξοικονόμησης και της αποτελεσματικότητας της ενέργειας, προκειμένου να αξιοποιηθούν πλήρως οι υπάρχουσες δυνατότητες συνεργασίας και να αποφευχθούν κατά το δυνατόν οι επικαλύψεις ενεργειών, και στην πρόταση ψηφίσματος της 18ης Ιουνίου 1998 ζητούσε την κατάρτιση Χάρτας των Ανανεώσιμων Πηγών Ενέργειας (EURENEW)[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(1) ΕΕ C 362 της 2.12.1996, σελ. 279

(Τροπολογία 7)

Αιτιολογική σκέψη 10α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το άρθρο 8 της οδηγίας 96/92/ΕΚ του Ευρωπαϊκού Κοινοβουλίου και του Συμβουλίου της 19ης Δεκεμβρίου 1996 σχετικά με τους κοινούς κανόνες για την εσωτερική αγορά ηλεκτρικής ενέργειας(1) προσφέρει στα κράτη μέλη τη δυνατότητα να ευνοούν τη διείσδυση στην αγορά της ηλεκτρικής ενέργειας που παράγεται από ανανεώασιμες πηγές, δίδοντας προτεραιότητα στις πηγές αυτές[semigr ]

>Αρχικό κείμενο>

>Κείμενο μετά την ψηφοφορία στο ΕΚ>

(1) ΕΕ L 27 της 30.1.1997, σελ. 20

(Τροπολογία 8)

Δέκατη έκτη αιτιολογική σκέψη

>Αρχικό κείμενο>

ότι η Επιτροπή υπέβαλε στο Συμβούλιο και στο Ευρωπαϊκό Κοινοβούλιο τις προτάσεις της σχετικά με το 5ο πρόγραμμα πλαίσιο ΕΤΑ[semigr ]

>Κείμενο μετά την ψηφοφορία στο ΕΚ>

ότι,

εξάλλου, το 5ο πρόγραμμα πλαίσιο Έρευνας, Τεχνολογικής Ανάπτυξης και Επίδειξης, και συγκεκριμένα το ειδικό του πρόγραμμα με τίτλο «Διατήρηση του Οικοσυστήματος», δίδει ιδιαίτερη προσοχή στις ανανεώσιμες και αποδοτικές ενεργειακές τεχνολογίες, και ότι το πρόγραμμα ALTENER II αναμένεται να αναδειχθεί και πάλι σε πολύτιμο συμπληρωματικό μέσο του εν λόγω προγράμματος πλαισίου ΕΤΑ[semigr ]

(Τροπολογία 9)

Δέκατη όγδοη αιτιολογική σκέψη

>Αρχικό κείμενο>

ότι ένα ενισχυμένο πρόγραμμα ALTENER ΙΙ αντιπροσωπεύει ουσιαστικό μέσο ανάπτυξης του δυναμικού των ανανεώσιμων πηγών ενέργειας[semigr ]

>Κείμενο μετά την ψηφοφορία στο ΕΚ>

ότι ένα ενισχυμένο πρόγραμμα ALTENER ΙΙ αντιπροσωπεύει ουσιαστικό μέσο ανάπτυξης του δυναμικού των ανανεώσιμων πηγών ενέργειας,

και ότι οι ενεργειακές αυτές πηγές πρέπει να καλύπτουν ένα σεβαστό μερίδιο της εσωτερικής ευρωπαϊκής αγοράς ενέργειας, ούτως ώστε ο ενεργειακός εφοδιασμός να καταστεί περισσότερο διαφοροποιημένος και να χρησιμοποιούνται περισσότερο οι εγχώριες και καθαρές πηγές ενέργειας[semigr ]

(Τροπολογία 10)

Δέκατη ένατη αιτιολογική σκέψη

>Αρχικό κείμενο>

ότι, στην εφαρμογή του προγράμματος, πρέπει να υπάρξει στενή συνεργασία με άλλες κοινοτικές δράσεις και προγράμματα που επίσης αφορούν την προώθηση των ανανεώσιμων πηγών ενέργειας[semigr ]

>Κείμενο μετά την ψηφοφορία στο ΕΚ>

ότι, στην εφαρμογή του προγράμματος, πρέπει να υπάρξει στενή συνεργασία με άλλες κοινοτικές δράσεις και προγράμματα που επίσης αφορούν την προώθηση των ανανεώσιμων πηγών ενέργειας,

ούτως ώστε να αξιοποιηθεί και η ενδεχόμενη συμπληρωματικότητα με άλλες, αποδοτικές και καθαρές ενεργειακές τεχνολογίες[semigr ]

(Τροπολογία 11)

Αιτιολογική σκέψη 19α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, προκειμένου να εξασφαλισθεί η ικανοποιητική ανάπτυξη της κοινοτικής στρατηγικής στον τομέα των καθαρών και ανανεώσιμων ενεργειακών τεχνολογιών, η Επιτροπή πρέπει να διαθέτει τους κατάλληλους μηχανισμούς παρακολούθησης και αξιολόγησης των σχετικών πρωτοβουλιών[semigr ]

(Τροπολογία 12)

Aιτιολογική σκέψη 19β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η ανάπτυξη ανανεώσιμων μορφών ενέργειας μπορεί να συμβάλει, στη δημιουργία ενός ανταγωνιστικού ενεργειακού συστήματος για όλη την Ευρώπη καθώς και στην ανάπτυξη μιας ευρωπαϊκής βιομηχανίας στον τομέα των ανανεώσιμων πηγών ενέργειας, με παγκόσμιες δυνατότητες όσον αφορά τις εξαγωγές και την τεχνογνωσία καθώς και σε επενδύσεις στις τρίτες χώρες με τη συμμετοχή της Κοινότητας,

(Τροπολογία 13)

Άρθρο 1, παράγραφος 1, πρώτο εδάφιο, στοιχείο α)

>Αρχικό κείμενο>

α) να δημιουργηθούν οι αναγκαίες συνθήκες για την εφαρμογή ενός κοινοτικού σχεδίου δράσης για τις ανανεώσιμες πηγές ενέργειας, και συγκεκριμένα οι αναγκαίες νομικές, κοινωνικοοικονομικές και διοικητικές συνθήκες[semigr ]

>Κείμενο μετά την ψηφοφορία στο ΕΚ>

α) να δημιουργηθούν οι αναγκαίες συνθήκες για την εφαρμογή

της κοινοτικής στρατηγικής και του κοινοτικού σχεδίου δράσης, και να προωθηθεί η εκστρατεία εκκίνησης της δράσης αυτής, όπως προτείνεται και στο Λευκό Βιβλίο της Επιτροπής της 26ης Νοεμβρίου 1997 με τίτλο «Ενέργεια για το μέλλον: ανανεώσιμες πηγές ενέργειας», ειδικότερα σε ό,τι αφορά τις αναγκαίες νομικές, κοινωνικοοικονομικές και διοικητικές συνθήκες[semigr ]

(Τροπολογία 15)

Άρθρο 1, παράγραφος 1, πρώτο εδάφιο, στοιχείο βα) (νέο)

>Αρχικό κείμενο>

>Κείμενο μετά την ψηφοφορία στο ΕΚ>

βα) να τεθούν οι βάσεις για την ανάπτυξη νέων μέσων και μηχανισμών που θα επιτρέπουν την ταχύτερη και συντονισμένη διείσδυση στην αγορά όλων των αειφόρων ενεργειακών τεχνολογιών.

(Τροπολογία 14)

Άρθρο 1, παράγραφος 1, δεύτερο εδάφιο

>Αρχικό κείμενο>

Αυτοί οι δύο στόχοι συμβάλλουν στην επίτευξη των γενικών κοινοτικών στόχων και προτεραιοτήτων που ακολουθούν: περιορισμός των εκπομπών CO2 , αύξηση του μεριδίου των ανανεώσιμων πηγών ενέργειας στο ενεργειακό ισοζύγιο, μείωση της εξάρτησης από τις εισαγωγές ενέργειας, ασφάλεια ενεργειακού εφοδιασμού, οικονομική ανάπτυξη, κοινωνικοοικονομική συνοχή και περιφερειακή και τοπική ανάπτυξη[semigr ]

>Κείμενο μετά την ψηφοφορία στο ΕΚ>

Αυτοί οι δύο στόχοι συμβάλλουν στην επίτευξη των γενικών κοινοτικών στόχων και προτεραιοτήτων που ακολουθούν: περιορισμός των εκπομπών CO2 ,

συμμετοχή της Κοινότητας με την επίτευξη του στόχου μέχρι το έτος 2010, οι ανανεώσιμες πηγές ενέεγειας να καλύπτουν το 15% τουλάχιστον της πρωτογενούς ζήτησης ενέργειας στην Ευρωπαϊκή Ένωση, αύξηση του μεριδίου των ανανεώσιμων πηγών ενέργειας στο ενεργειακό ισοζύγιο, μείωση της εξάρτησης από τις εισαγωγές ενέργειας, ασφάλεια ενεργειακού εφοδιασμού, δημιουργία νέων θέσεων εργασίας, οικονομική ανάπτυξη, κοινωνικοοικονομική συνοχή και περιφερειακή και τοπική ανάπτυξη[semigr ]

(Τροπολογία 16)

Άρθρο 2, στοιχείο α

>Αρχικό κείμενο>

α) Μελέτες και άλλες δράσεις με σκοπό την εφαρμογή και συμπλήρωση των κοινοτικών μέτρων που έχουν ληφθεί για την ανάπτυξη του δυναμικού των ανανεώσιμων πηγών ενέργειας. Αυτές περιλαμβάνουν, μεταξύ άλλων, ανάπτυξη κλαδικών στρατηγικών και στρατηγικών αγοράς, ανάπτυξη τεχνικών κανονισμών και προτύπων, εισαγωγή ομαδοποιημένων αγορών και ανάλυση των νομικών, κοινωνικοοικονομικών και διοικητικών συνθηκών των πλέον ευνοϊκών για τη διείσδυση των ανανεώσιμων πηγών ενέργειας και εκπόνηση κατάλληλης νομοθεσίας.

>Κείμενο μετά την ψηφοφορία στο ΕΚ>

α) Μελέτες και άλλες δράσεις με σκοπό την εφαρμογή και συμπλήρωση των κοινοτικών μέτρων

και των μέτρων που λαμβάνουν τα κράτη μέλη και οι συνδεδεμένες χώρες της Κεντρικής και Ανατολικής Ευρώπης για την ανάπτυξη του δυναμικού των ανανεώσιμων πηγών ενέργειας. Αυτές περιλαμβάνουν, μεταξύ άλλων, ανάπτυξη κλαδικών στρατηγικών και στρατηγικών αγοράς και ευαισθητοποίησης του κοινού, ανάπτυξη τεχνικών κανονισμών και προτύπων που προωθούν την καινοτομία και ανταποκρίνονται στις ανάγκες των μικρών και μεσαίων επιχειρήσεων, εισαγωγή ομαδοποιημένων αγορών, αναλύσεις που θα βασίζονται σε σύγκριση των προγραμμάτων σε ό,τι αφορά τις επιπτώσεις στο περιβάλλον και τη μακροπρόθεσμη εξέλιξη των δαπανών μεταξύ της χρήσης συμβατικών και ανανεώσιμων μορφών ενέργειας, ανάλυση των νομικών, κοινωνικοοικονομικών και διοικητικών συνθηκών των πλέον ευνοϊκών για τη διείσδυση των ανανεώσιμων πηγών ενέργειας, εκπόνηση κατάλληλης νομοθεσίας, διαμόρφωση μηχανισμών που θα ενισχύουν την ανταγωνιστικότητα των ενεργειακών αυτών πηγών και θα διευκολύνουν την προσβασή τους στα εμπορικά δίκτυα και κυκλώματα διανομής, και ειδικότερα ανάπτυξη περισσότερο τελειοποιημένων μεθόδων για την αξιολόγηση του κόστους και της ωφέλειας που προκύπτουν από τη χρήση των ενεργειακών αυτών πηγών και που δεν αντανακλώνται στις τιμές της αγοράς.

(Τροπολογία 17)

Άρθρο 2, στοιχείο β, τρίτη έως πέμπτη παύλα

>Αρχικό κείμενο>

- στα νέα δημοσιονομικά μέσα και στα μέσα της αγοράς,

- στην πληροφόρηση,

- στην εκπαίδευση και κατάρτιση.

>Κείμενο μετά την ψηφοφορία στο ΕΚ>

- στα νέα δημοσιονομικά

προϊόντα και στα μέσα της αγοράς.

(Τροπολογία 18)

Άρθρο 2, στοιχειο γ

>Αρχικό κείμενο>

γ) Μέτρα τα οποία προτείνει η Επιτροπή με σκοπό την ενθάρρυνση των ανταλλαγών πείρας και τεχνογνωσίας και, ως εκ τούτου, τη βελτίωση του συντονισμού των δραστηριοτήτων που διεξάγονται σε διεθνή, κοινοτική, εθνική, περιφερειακή και τοπική κλίμακα[semigr ] δημιουργία ενός συγκεντρωτικού συστήματος συλλογής και διάδοσης στοιχείων σχετικών με τις ανανεώσιμες πηγές ενέργειας.

>Κείμενο μετά την ψηφοφορία στο ΕΚ>

γ) Μέτρα που αποβλέπουν στην ανάπτυξη των δομών της πληροφόρησης, της εκπαίδευσης και της κατάρτισης[semigr ] μέτρα με σκοπό την ενθάρρυνση των ανταλλαγών πείρας και τεχνογνωσίας και, ως εκ τούτου, τη βελτίωση του συντονισμού των δραστηριοτήτων που διεξάγονται σε διεθνή, κοινοτική, εθνική, περιφερειακή και τοπική κλίμακα[semigr ] δημιουργία ενός συγκεντρωτικού συστήματος συλλογής και διάδοσης στοιχείων σχετικών με τις ανανεώσιμες πηγές ενέργειας.

(Τροπολογία 19)

Άρθρο 2, στοιχείο δ

>Αρχικό κείμενο>

δ) Μέτρα προτεινόμενα από φορείς άλλους πλην της Επιτροπής, με σκοπό την ενθάρρυνση των ανταλλαγών πείρας και τεχνογνωσίας.

>Κείμενο μετά την ψηφοφορία στο ΕΚ>

Διαγράφεται

(Τροπολογία 20)

Άρθρο 2, στοιχείο ε, πρώτο εδάφιο

>Αρχικό κείμενο>

ε) Στοχοθετημένες δράσεις που έχουν στόχο να διευκολυνθεί η διείσδυση των ανανεώσιμων πηγών ενέργειας και να ενθαρρυνθούν οι επενδύσεις, μέσω της παροχής βοήθειας κατά την προετοιμασία, την υποβολή και την εφαρμογή έργων.

>Κείμενο μετά την ψηφοφορία στο ΕΚ>

ε) Στοχοθετημένες δράσεις που έχουν στόχο να διευκολυνθεί η διείσδυση των ανανεώσιμων πηγών ενέργειας και να ενθαρρυνθούν οι επενδύσεις, μέσω της παροχής βοήθειας κατά την προετοιμασία, την υποβολή και την εφαρμογή έργων,

και ιδιαίτερα δράσεις για την υποστήριξη και ενίσχυση της μεταβατικής φάσεως μεταξύ επίδειξης και διάθεσης στην αγορά.

(Τροπολογία 21)

Άρθρο 2, στοιχείο στ, παύλες

>Αρχικό κείμενο>

- δράσεις παρακολούθησης της εφαρμογής της κοινοτικής στρατηγικής και του σχεδίου δράσης για την ανάπτυξη των ανανεώσιμων πηγών ενέργειας[semigr ]

>Κείμενο μετά την ψηφοφορία στο ΕΚ>

- δράσεις παρακολούθησης της εφαρμογής της κοινοτικής στρατηγικής και του σχεδίου δράσης για την ανάπτυξη των ανανεώσιμων πηγών ενέργειας[semigr ]

>Αρχικό κείμενο>

- δράσεις στήριξης των πρωτοβουλιών που αναλαμβάνονται κατ'εφαρμογήν του σχεδίου δράσης, ιδίως προκειμένου να προωθηθεί ο συντονισμός και η ευρύτερη συνέργεια μεταξύ των δράσεων καθώς και μεταξύ όλων των δραστηριοτήτων που χρηματοδοτούνται από την Κοινότητα[semigr ]

>Κείμενο μετά την ψηφοφορία στο ΕΚ>

- δράσεις στήριξης των πρωτοβουλιών που αναλαμβάνονται κατ'εφαρμογήν του σχεδίου δράσης, ιδίως προκειμένου να προωθηθεί ο συντονισμός και η ευρύτερη συνέργεια μεταξύ των δράσεων

(και ιδιαίτερα μεταξύ εκείνων που αφορούν άλλες αειφόρους ενεργειακές τεχνολογίες) καθώς και μεταξύ όλων των δραστηριοτήτων που χρηματοδοτούνται από την Κοινότητα και εκείνων που χρηματοδοτούνται από άλλα χρηματοδοτικά όργανα, όπως η Ευρωπαϊκή Τράπεζα Επενδύσεων[semigr ]

>Αρχικό κείμενο>

- δράσεις παρακολούθησης της προόδου που επιτυγχάνεται στην Κοινότητα και τα κράτη μέλη της όσον αφορά την ανάπτυξη των ανανεώσιμων πηγών ενέργειας[semigr ]

>Κείμενο μετά την ψηφοφορία στο ΕΚ>

- δράσεις παρακολούθησης της προόδου που επιτυγχάνεται στην Κοινότητα και τα κράτη μέλη της όσον αφορά την ανάπτυξη των ανανεώσιμων πηγών ενέργειας,

καθώς και δράσεις που αποβλέπουν στη βελτίωση των μηχανισμών παρακολούθησης, προκειμένου να καταστεί δυνατή η δίκαιη κατανομή, μεταξύ των κρατών μελών, των κοινοτικών στόχων και των αντιατοίχων χρηματοδοτικών υποχρεώσεων[semigr ]

>Αρχικό κείμενο>

- δράσεις αξιολόγησης των επιπτώσεων και της οικονομικής απόδοσης των δράσεων και των μέτρων που λαμβάνονται στο πλαίσιο του παρόντος προγράμματος. Στην αξιολόγηση αυτή συνεκτιμώνται επίσης περιβαλλοντικά και κοινωνικά θέματα.

>Κείμενο μετά την ψηφοφορία στο ΕΚ>

- δράσεις αξιολόγησης των επιπτώσεων και της οικονομικής απόδοσης των δράσεων και των μέτρων που λαμβάνονται στο πλαίσιο του παρόντος προγράμματος. Στην αξιολόγηση αυτή συνεκτιμώνται επίσης περιβαλλοντικά και κοινωνικά θέματα,

και ειδικότερα οι επιπτώσεις όσον αφορά την απασχόληση.

(Τροπολογία 22)

Άρθρο 2, στοιχείο στ, παύλα 4α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- σημαντική ενίσχυση της εξαγωγής τεχνολογίας μέσω ανανεώσιμων πηγών ενέργειας με την εκτεταμένη συμπερίληψή τους στους τομείς της εξωτερικής πολιτικής, της ενέργειας και της συνεργασίας, και υποστήριξη του «Ευρωπαϊκού Συμβουλίου για την Εξαγωγή Ανανεώσιμων Μορφών Ενέργειας».

(Τροπολογία 30)

Άρθρο 2, στοιχείο στ) παύλα 4β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

- έλεγχος της προόδου που έχει επιτευχθεί από την Κοινότητα και τα κράτη μέλη της κατά την ανάπτυξη των ανανεώσιμων πηγών ενέργειας σε ό,τι αφορά τη φορολογία, τα τέλη, το εύκολο διάθεσης και πώλησης αυτών των μορφών ενέργειας και την πρόσβαση στα δίκτυα διανομής καθώς και την απλούστευση των διοικητικών διατυπώσεων και άλλων κινήτρων ή εμποδίων για την ανάπτυξή τους, που είναι αποτέλεσμα των προτύπων ή συνηθειών που ισχύουν στα κράτη μέλη[semigr ]

(Τροπολογία 23)

Άρθρο 3, παράγραφος 1

>Αρχικό κείμενο>

1. Όλες οι δαπάνες που συνδέονται με τις δράσεις και τα μέτρα που αναφέρονται στο άρθρο 2 εδάφια (α), (γ), και (στ) αναλαμβάνονται από την Κοινότητα.

>Κείμενο μετά την ψηφοφορία στο ΕΚ>

1. Όλες οι δαπάνες που συνδέονται με τις δράσεις και τα μέτρα που αναφέρονται στο άρθρο 2 εδάφια (α), (γ), και (στ) αναλαμβάνονται από την Κοινότητα. Όταν πρόκειται για μέτρα που αναφέρονται στο εδάφιο (γ) και που προτείνονται από φορέα άλλον από την Επιτροπή, η χρηματοδοτική συμμετοχή της Κοινότητας δεν υπερβαίνει το 50%, του συνολικού κόστους του προτεινομένου μέτρου[semigr ] το υπόλοιπο καλύπτεται από άλλους δημοσίους ή ιδιωτικούς πόρους, ή από συνδυασμό των δύο.

(Τροπολογία 24)

Άρθρο 3, παράγραφος 2

>Αρχικό κείμενο>

2. Στο πλαίσιο του παρόντος προγράμματος, η χρηματοδοτική συμμετοχή στις δράσεις και τα μέτρα που αναφέρονται στο άρθρο 2 εδάφια (β) και (δ) δεν υπερβαίνει το 50% του συνολικού τους κόστους, το δε υπόλοιπο καλύπτεται είτε από δημόσιους ή ιδιωτικούς πόρους ή από συνδυασμό και των δύο.

>Κείμενο μετά την ψηφοφορία στο ΕΚ>

2. Στο πλαίσιο του παρόντος προγράμματος, η χρηματοδοτική συμμετοχή στις δράσεις και τα μέτρα που αναφέρονται στο άρθρο 2

εδάφιο (β) δεν υπερβαίνει το 50% του συνολικού τους κόστους, το δε υπόλοιπο καλύπτεται είτε από δημόσιους ή ιδιωτικούς πόρους ή από συνδυασμό και των δύο.

(Τροπολογία 26)

Άρθρο 5, εδάφια 1α και 1β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Κατά την επεξεργασία όλων των επί μέρους πτυχών του προγράμματος πλαισίου, η εν λόγω επιτροπή δίνει προτεραιότητα στις δράσεις που αποβλέπουν στην αύξηση του μεριδίου των αειφόρων ενεργειακών τεχνολογιών, και ιδίως των δραστηριοτήτων εκείνων που προάγουν την αποδοτική χρήση ενέργειας προερχόμενης απο ανανεώσιμες πηγές, δεδομένου ότι οι ενεργειακές αυτές μορφές έχουν μεγάλη δυνητική σημασία για την προστασία του περιβάλλοντος και τη δημιουργία θέσεων εργασίας.

>Αρχικό κείμενο>

>Κείμενο μετά την ψηφοφορία στο ΕΚ>

Προς τον σκοπό αυτό, η ανωτέρω επιτροπή λαμβάνει υπόψη τις κατευθυητήριες γραμμές και συστάσεις που διατυπώνει η προβλεπόμενη στο Λευκό Βιβλίο για τις ανανεώσιμες πηγές ενέργειας ομάδα εργασίας η αποτελούμενη από εκπροσώπους της Επιτροπής και των κρατών μελών, καθώς και το παρόμοιας (ή συνδυασμένης) σύνθεσης όργανο το οποίο θα συσταθεί ως απόρροια της ανάπτυξης της στρατηγικής που προτείνει η Επιτροπή όσον αφορά την ενεργειακή αποδοτικότητα.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά την έγκριση πολυετούς προγράμματος για την προώθηση των ανανεώσιμων πηγών ενέργειας στην Κοινότητα (1998-2002) (COM(97)0550 - C4-0071/98 - 97/0370(SYN))(Διαδικασία συνεργασίας: πρώτη ανάγνωση)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0550 - 97/0370(SYN)),

- έχοντας κληθεί από το Συμβούλιο να γνωμοδοτήσει, σύμφωνα με τα άρθρα 130 Σ, παράγραφος 1 και 189 Γ της Συνθήκης ΕΚ(C4-0071/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας και τις γνωμοδοτήσεις της Επιτροπής Προϋπολογισμών και της Επιτροπής Περιβάλλοντος, Δημόσιας Υγείας και Προστασίας των Καταναλωτών (A4-0085/99),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ[semigr ]

3. καλεί το Συμβούλιο να συμπεριλάβει, στην κοινή θέση που θα καθορίσει σύμφωνα με το άρθρο 189 Γ, σημείο α) της Συνθήκης ΕΚ, τις τροποποιήσεις που ενέκρινε το Κοινοβούλιο[semigr ]

4. σε περίπτωση πρόθεσης του Συμβουλίου να απομακρυνθεί από το κείμενο που ενέκρινε το Κοινοβούλιο, καλεί το Συμβούλιο να το ενημερώσει σχετικά και ζητεί να τεθεί σε εφαρμογή η διαδικασία συνεννόησης[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και στην Επιτροπή.